Kombinácia liekov
Dobrý deň,dcéra má zápal priedušiek,lieky azitrox a solvolan.Môžem dat aj sirup Vincentka s mať.duskou a skorocelom, alebo by to bolo príliš vela? Ďakujem
Dobrý deň
Ďakujeme za Vašu otázku
Pri súčasnom užívaní liekov Solvolan, Azitrox a výživového doplnku Vincentka sirup so skorocelom a materinou dúškou nebola pozorovaná žiadna interakcia.
Liek Solvolan uľahčuje vykašliavanie, uľavuje pri sťaženom dýchaní, potláča kašľací reflex a zvyšuje odolnosť voči infekciám dýchacích ciest. Taktiež aj sirup Vincentka so skorocelom a materinou dúškou podporuje vykašliavanie. V prípade nedostatočného vykašliavanie je možné uvedené produkty kombinovať.
Prajem pekný zvyšok dňa
S pozdravom, PharmDr. Lucia Kubáňová